Vo fašiangovom defilé stropkovských plesov v piatok 23.januára 2015 pokračovali aj stropkovskí gymnazisti svojím tak trochu jubilejným 5.plesom študentov Gymnázia v Stropkove, ktorý sa konal v hoteli Ondava. O osemnástej hodine sa na úvod prihovorila predsedníčka žiackej školskej rady Miška Donnerová. Po nej riaditeľ Gymnázia v Stropkove Slavomír Cichý privítal a predstavil hosťa plesu - stropkovskú rodáčku, úspešnú mladú talentovanú spisovateľku, absolventku našej školy Ivanu Ondriovú, ktorá po krátkom príhovore obligátnym úderom gongu 5. ples otvorila. Organizátori sa rozhodli vytvoriť novú tradíciu - pozývať na otvorenie budúcich plesov našich absolventov, ktorí sa svojou prácou zapísali do širokého povedomia spoločnosti.
Vzápätí v prítmí na parket vplávali štyri páry tanečníkov, aby za tónov Straussovho valčíka vytvorili tú správnu vznešenú plesovú atmosféru. Netrvalo dlho a parket sa zaplnil do posledného miesta.
Po niekoľkých tanečných kolách konferencieri plesu Šimona Tomková a Dano Soóš vyzvali mužskú štvorčlennú komisiu zloženú z dvoch pedagógov a dvoch študentov, aby vytipovali adeptky na Kráľovnú plesu. Rovnakú úlohu mala aj ženská časť, ale v opačnom garde. O hodinu sa prítomným predstavilo desať kandidátov na Kráľa plesu a desať kandidátiek na Kráľovnú plesu. O kráľovskom páre rozhodovalo tajné hlasovanie študentov počas zábavy.
Organizátori 5.študentského plesu Gymnázia v Stropkove ďakujú za pomoc a spoluprácu týmto sponzorom:
Mgr. Ivana Ondriová; JUDr. Ondrej Brendza, primátor mesta Stropkov; Ing. Slavomír Cichý, riaditeľ Gymnázia v Stropkove; Ing. Pavol Prokopovič, PhD.; Mgr. Slavomír Smetanka; PharmDr. Eduard Šmilňák; Audio-Video centrum, Ing. Peter Durkaj; pani Anna Prokopovičová; Štefan Kundrát, spoločnosť Trend; pán Ladislav Timan, firma Timobtel; pán Marián Kasarda, firma CONROOF; pani Eva Prokopovičová, cukráreň Amfora; JUDr. Juliána Tkáčová, predsedníčka RZ; JUDr. Ambróz Motyka; pán Jaroslav Saloň, Chovateľské a záhradkárske potreby; pán Radko Kmiť, poslanec MZ; pán Jaroslav Bajcura, spoločnosť BROVA; Papiernictvo a drogéria – Jozef Staško; Štefan Gonos, firma JO-DO; Ing. Daniel Soóš; Capurare, s.r.o., Miroslav Madzin; Lekáreň Fontána, PharmDr. Tibor Ščešňák; pán Marián Bednárik – firma MABED; Lekáreň Elixír, PharmDr. Ingrid Čengerová; Lekáreň Proxima, PharmDr. Richard Kostilník; Lekáreň Silvia, Mgr. Renáta Bilaninová; Lekáreň Galenos, PharmDr. Pavol Široký; PEHAcom, Ing. Peter Hric; Kvetinová spoločnosť Orchidea, pani Zuzana Michrinová a pani Paulína Lechmanová; Parwan, s.r.o., MUDr. Dawood Khwaja; pán Anton Ruda, firma Fulimex plus; Slavomír Rapáč, poslanec MZ; Ing. Gabriela Maruščáková; Michal Jakub, Móda 11; pán Ján Zajaroš; Mgr. Adriana Vašková; OVB, Mgr. Jozef Vaško; pán Gabriel Foťko; pán Jozef Bechera; Zámocká pivnica; Týždenník Spektrum; Šmak; Kníhkupectvo Hviezdoslav, Jozef Glinský; Drogéria Perfect, pán Ján Burák; Prvá stavebná sporiteľňa, Ing. Slavomíra Bazyľáková; Alexandra Prusáková, bývalá predsedníčka ŽŠR; Železiarstvo Gaja, Ján Bučko; Mgr. Vladimír Bodnár; Mgr. Margita Hecková; Mgr. Ľuboš Reiter; Mgr. Elena Vasilková; Mgr. Ingrid Zakovičová.
Máme za sebou prvé meranie síl našich mladých matematických talentov. 11. decembra sa uskutočnilo školské kolo Pytagoriády. Zúčastnila sa ho všetci žiaci prímy a tercie, ktorí súťažili v kategóriách P6 a P8. V časovom limite 60 minút museli zvládnuť 15 úloh. Niektorým súťažiacim boli úlohy ,,ušité na mieru", niektorým robili vrásky na čele, ale všetci sa s nimi popasovali podľa svojich možností.
Medzi najúspešnejších patria: Nikola Mražiková, Gregor Gonos, Sofia Jakubová a Martina Kopčáková všetci z prímy, Barbora Zakovičová, Jozef Gonos, Samuel Maťaš a Marek Petrovaj z tercie.
Úspešným riešiteľom blahoželáme.